钦定古今图书集成/明伦汇编/氏族典/第243卷 > 张尧佐
## 钦定古今图书集成/明伦汇编/氏族典/第243卷 > 张尧佐

按《宋史张尧佐传》：“尧佐字希元，河南永安人，温成皇
后世父也。举进士，历宪州、筠州推官，累迁给事中、端
明殿学士、督三司使。仁宗祀明堂，改户部侍郎，寻拜
淮康军节度使、群牧制置使、宣徽南院使、景灵宫使，
赐二子进士出身。尧佐辞宣徽、景灵使从之。未几，复
以宣徽使判河阳，召还，徙镇天平军，卒。尧佐起寒士”，
持身谨畏，颇通吏治，晓法律，以戚里进，遽至崇显，恋
嫪恩宠，为世所鄙。子山甫，引进副使、枢密副都承旨。
从弟尧封，孝谨好学，举进士，为石州推官，卒。次女，即
温成皇后也，谥曰“景思。”